Arkeologio

Arkeologio esas cienco qua studias la pasinto e la  kulturi di homo deskovrante ed analizante antiqua restaji e diversa materiali, exemple anciena strukturi (domi edc.) e lia fundamenti,  artefakti, restaji di homi, anke laborita ed altrigita medio. La skopo dil studio es iluminar homala historio.

Arkeologio esas nova cienco. Kelka momenti en historio di arkeologio:
1748 - Komenco dil exkavi en Pompeii, dal Hispana arkeologiisto Roque Joaquín de Alcubierre
1799 - Deskovro di Rosetta-stono en Egiptia da Franca soldati
1820 - En Milos, Grekia, agrokultivisto trovis en agro la Venuso de Milo
1824 - Dechifro di Egiptiana hieroglifi da Jean-François Champollion
1856 - Deskovro di restaji dil homo di Neanderthal
1869-1873 - Heinrich Schliemann exkavis en Troya
1876 - Heinrich Schliemann exkavis en Mikene
1879 - En Altamira (Hispania) trovesis grotodesegnuri
1922 - Howard Carter deskovris la tombo di Tutankhamon
1947 - Norvegiana Thor Heyerdahl voyajis per rafto "Kon-Tiki" de sudal Amerika a Polinezio
1958 - James Mellaart deskovris Çatal Hüyük en Turkia
1964-1968 - templo en Abu Simbel translacita
1974 - deskovro di tombo di Chiniana imperiestro Qin Shihuangdi che Xi'an
1991 - prehistoriala korpo trovita en glacio inter Austria ed Italia. La korpo esis nomizata Ötzi (segun Ötztaler Alpen).

Proxima cienci:
 Historio
 Historio di arto
 Antropologio
 Paleontologio